**Megjelent a HUNG-2018 pályázati felhívás**

**A Földművelésügyi Minisztérium és a Hungarikum Bizottság nyílt pályázatot hirdet a nemzeti értékek és hungarikumok gyűjtésének, megismertetésének, gondozásának támogatására (HUNG-2018) 223 millió forint keretösszeggel.**

Az I. célterületen 77 000 000 forint áll rendelkezésre, a magyar kultúra értékeit megismertető többkörös, országos döntővel végződő, Kárpát-medencei szintű vetélkedőn megszervezésére.

A II. célterületre, a nemzeti értékek (települési, tájegységi, megyei, ágazati, külhoni települési, külhoni tájegységi, külhoni nemzetrész értéktárban szereplő nemzeti értékek, kiemelkedő nemzeti értékek és hungarikumok) bemutatására és népszerűsítésére 136 000 000 forint fordítható az alábbi alcélok szerint:

a) nyomtatott és elektronikus kiadványok, honlapok, filmek készítése (40 000 000 forint)

b) bemutató terek kialakítása (40 000 000 forint)

c) rendezvények megvalósítása (56 000 000 forint)

 A III. célterületre 10 000 000 forint áll rendelkezésre, amely a Kárpát-medence hagyományos öltözet-kultúrájának, valamint népi kézműves értékeinek megőrzésére, népszerűsítésére fordítható.

A pályázati felhívás és mellékletei ide kattintva letölthetők: <http://www.hungarikum.hu/sites/default/files/HUNG-2018_p%C3%A1ly%C3%A1zati_felh%C3%ADv%C3%A1s.pdf>